консултации по тези проектостандарти, въз основа на които е изготвен настоящият регламент, анализира потенциалните разходи и ползи и поиска становище от Групата на участниците от банковия сектор, създадена с член 37 от Регламент (ЕС) No 1093/2010 на Европейския парламент и на Съвета (4),
 ПРИЕ НАСТОЯЩИЯ РЕГЛАМЕНТ:
 ГЛАВА 1
 ПРЕДМЕТ И ОБХВАТ
 Член 1
 Предмет и обхват
 С настоящия регламент се установяват еднообразни изисквания за предоставянето на информация на компетентните надзорни органи в следните области:
 а)
 капиталовите изисквания и финансовата информация по член 99 от Регламент (ЕС) No 575/2013;
 б)
 загубите от кредити, обезпечени с недвижим имот, по член 101, параграф 4, буква а) от Регламент (ЕС) No 575/2013;
 в)
 големите експозиции и другите големи експозиции по член 394, параграф 1 от Регламент (ЕС) No 575/2013;
 г)
 съотношението на ливъридж по член 430 от Регламент (ЕС) No 575/2013;
 д)
 изискванията за покритие на нуждите от ликвидност и за нетно стабилно финансиране по член 415 от Регламент (ЕС) No 575/2013.
 ГЛАВА 2
 ДАТИ НА ОТЧИТАНЕ И ПОДАВАНЕ НА ИНФОРМАЦИЯТА И ОТЧЕТНИ ПРАГОВЕ
 Член 2
 Дати на отчитане
 1. Институциите предоставят на компетентните органи актуалната към следните дати информация:
 а)
 ежемесечно отчитане: на последния ден от месеца;
 б)
 тримесечно отчитане: на 31 март, 30 юни, 30 септември и 31 декември;
 в)
 полугодишно отчитане: на 30 юни и 31 декември;
 г)
 годишно отчитане: на 31 декември.
 2. Информацията, предоставена съобразно образците в приложения III и IV в съответствие с инструкциите в приложение V, отнасяща се до определен период, се отчита кумулативно от първия ден на отчетната година до съответната дата на отчитане.
 3. Когато националното законодателство позволява на институциите да подават финансовата си информация въз основа на годишното си счетоводно приключване, което не съответства на календарната година, датите на отчитане могат да бъдат изместени, така че отчитането на финансовата информация да се прави съответно на всеки три, шест или 12 месеца от счетоводната им година.
 Член 3
 Дати на подаване на информацията
 1. Институциите предоставят информация на компетентните органи до края на работния ден на следните дати:
 а)
 ежемесечно отчитане: на 15-ия календарен ден след датата на отчитане;
 б)
 тримесечно отчитане: на 12 май, 11 август, 11 ноември и 11 февруари;
 в)
 полугодишно отчитане: на 11 август и 11 февруари;
 г)
 годишно отчитане: на 11 февруари.
 2. Ако датата на подаване на информацията е национален празник в държавата членка на получаващия информацията компетентен орган или събота или неделя, информацията се подава на следващия работен ден.
 3. Когато институциите подават финансовата си информация, използвайки изместени дати на отчитане според годишното си счетоводно приключване, както е посочено в член 2, параграф 3, датите на подаване на информацията могат също да бъдат съответно изместени, за да се запази същият срок между двете дати.
 4. Институциите могат да представят неодитирани данни. Когато одитираните данни се отклоняват от подадените неодитирани такива, коригираните одитирани данни се представят без излишно забавяне. Неодитираните данни са тези, за които няма становище от външен одитор, а одитираните — проверените от външен одитор, който е изразил за тях одиторско становище.
 5. Останалите корекции по подадените